ᱨᱮᱯᱷᱟᱨᱤ

ᱨᱮᱯᱷᱟᱨᱤ (ᱤᱝᱨᱮᱡᱤ: referee) ᱫᱚ ᱮᱢᱚᱱ ᱢᱤᱫ ᱢᱟᱸᱱᱢᱤ ᱠᱟᱱᱟᱭ, ᱡᱟᱦᱟ ᱫᱚ ᱟᱹᱰᱤ ᱫᱟᱭᱤᱛᱛᱚ ᱥᱟᱶ ᱮᱢᱟᱱ ᱛᱮᱭᱥᱜ ᱠᱷᱤᱞᱟᱹᱴ ᱠᱚᱭ ᱯᱚᱨᱤᱪᱟᱞᱚᱱᱟ (ᱜᱚᱯᱤ) ᱵᱟᱲᱟᱭᱟ᱾ ᱟᱨ ᱩᱱᱤ ᱫᱚ ᱚᱠᱟ ᱫᱚᱞ ᱜᱮ ᱵᱟᱭᱮ ᱥᱟᱯᱚᱨᱴ ᱫᱟᱲᱮᱭᱟᱠᱩᱭᱟ, ᱡᱚᱛᱚ ᱫᱚᱞ ᱜᱮ ᱠᱷᱤᱞᱟᱹᱴ ᱚᱠᱛᱚᱨᱮ ᱥᱚᱢᱟᱱ ᱟᱫᱤᱠᱟᱨ ᱮᱢᱟ ᱠᱟᱛᱮᱜ ᱜᱮ ᱠᱷᱤᱞᱟᱹᱴ ᱫᱚᱭ ᱜᱩᱯᱤᱭᱟ᱾ ᱠᱷᱤᱞᱟᱹᱴ ᱛᱟᱞᱟᱛᱮ ᱥᱮᱞᱮᱫ ᱟᱠᱟᱱ ᱵᱟᱨ ᱫᱚᱞ ᱠᱤᱱ ᱠᱷᱤᱞᱟᱹᱴ ᱚᱠᱛᱚᱨᱮ ᱮᱢᱟᱱ ᱵᱟᱭ ᱜᱟᱱᱚᱜ ᱵᱩᱜᱤ ᱵᱟᱹᱲᱤᱡᱽ ᱠᱚ ᱥᱚᱢᱟᱫᱷᱟᱱ ᱦᱩᱭᱩᱜ ᱛᱟᱭᱟ ᱨᱮᱯᱷᱟᱨᱤ᱾ ᱩᱱᱟᱭᱜ ᱫᱚ ᱢᱤᱫ ᱦᱩᱨᱫᱤᱞ ᱵᱟᱝᱢᱟ ᱯᱮᱸᱯᱬᱮᱛ ᱢᱮᱱᱟᱜ ᱛᱟᱭᱟ ᱚᱱᱟ ᱚᱨᱚᱝ ᱛᱟᱞᱟᱛᱮᱭ ᱵᱩᱡᱦᱟᱹᱣ ᱚᱪᱩ ᱠᱚᱣᱟ ᱠᱷᱤᱞᱟᱹᱴ ᱚᱠᱛᱚ ᱨᱮ ᱵᱟᱝ ᱜᱟᱱᱚᱜ ᱵᱟᱹᱲᱤᱡᱽ ᱠᱚᱦᱩᱭᱟᱠᱟᱱᱟ᱾ ᱟᱨ ᱠᱷᱤᱞᱟᱹᱴ ᱨᱮ ᱥᱮᱞᱮᱫ ᱟᱠᱟᱱᱟ ᱠᱷᱤᱞᱟᱹᱰᱤᱭᱟᱹᱠᱚ ᱱᱤᱭᱟᱹ ᱜᱮᱜᱚ ᱵᱷᱟᱵᱤᱛᱼᱟ ᱡᱮ ᱨᱮᱯᱷᱟᱨᱤ ᱥᱤᱫᱷᱟᱱᱛᱚ ᱜᱮ ᱪᱩᱲᱟᱱᱛᱚ ᱥᱤᱫᱷᱟᱱᱛᱚ, ᱩᱱᱩ ᱡᱟᱦᱟᱱᱟᱜ ᱜᱮᱭ ᱢᱮᱱᱼᱟᱸ ᱥᱚᱴᱷᱤᱠ ᱧᱮᱞ ᱠᱟᱛᱮᱜ ᱜᱮᱭ ᱢᱮᱱᱼᱟᱸ ᱱᱤᱭᱟᱹ ᱫᱚ ᱠᱷᱤᱞᱟᱹᱰᱤᱭᱟᱹ ᱠᱚᱣᱟᱜ ᱯᱟᱹᱛᱤᱣᱟᱹᱣ ᱠᱟᱱᱟ᱾ ᱟᱨ ᱠᱷᱤᱞᱟᱹᱴ ᱦᱩᱭᱩᱜ ᱚᱠᱛᱚ ᱡᱚᱫᱤ ᱡᱥᱦᱟᱸᱭ ᱠᱷᱤᱞᱟᱹᱰᱤᱭᱟᱹ ᱠᱚ ᱥᱟᱥᱟᱝ ᱠᱟᱨᱵ-ᱮ ᱩᱫᱩᱜ ᱟᱭ ᱠᱷᱟᱱ ᱚᱱᱤ ᱫᱚᱭ ᱥᱟᱵᱫᱷᱟᱱ ᱠᱟᱫᱤᱭᱟ, ᱟᱨ ᱡᱚᱫᱤ ᱟᱨᱟᱜ ᱠᱟᱨᱵ-ᱮ ᱩᱫᱩᱜ ᱟᱭ ᱠᱷᱟᱱ ᱩᱱᱤ ᱫᱚᱭ ᱵᱚᱦᱤᱥᱠᱟᱨ ᱠᱮᱫᱤᱭᱟ᱾

ᱠᱷᱤᱞᱟᱹᱴ ᱯᱚᱨᱤᱪᱟᱞᱚᱱᱟ ᱦᱚᱛᱮᱛᱮ ᱨᱮᱯᱷᱟᱨᱤ ᱵᱮᱜᱚᱨ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱯᱟᱹᱨᱤᱥ ᱛᱮᱦᱚᱸ ᱠᱚ ᱢᱮᱛᱟᱣᱟᱭ ᱜᱮᱭᱟ᱾ ᱚᱱᱟ ᱠᱷᱤᱞᱟᱹᱴ ᱨᱮᱱᱟᱜ ᱢᱤᱫ ᱚᱦᱚ ᱯᱟᱹᱨᱤᱥ ᱦᱚᱸ ᱢᱮᱱᱟᱜ ᱜᱮᱭᱟ᱾ ᱡᱮᱢᱚᱱ ᱫᱚ ᱟᱢᱯᱟᱭᱟᱨ, ᱡᱚᱡᱽ, ᱵᱤᱪᱟᱨᱯᱚᱛᱤ, ᱞᱮᱠᱟᱱ ᱟᱨᱦᱚᱸ ᱟᱭᱢᱟ ᱜᱚᱴᱟᱝ ᱚᱦᱚ ᱯᱟᱹᱨᱤᱥ ᱜᱮ ᱢᱮᱵᱟᱜᱼᱟ᱾
ᱥᱤᱨᱡᱚᱱ ᱠᱟᱛᱷᱟ
ᱨᱮᱯᱷᱟᱨᱤ ᱨᱮᱱᱟᱜ ᱯᱩᱭᱞᱩ ᱥᱤᱨᱡᱚᱱ ᱫᱚ ᱯᱷᱩᱴᱵᱚᱞ ᱠᱷᱚᱱ ᱜᱮ ᱥᱤᱨᱡᱚᱱ ᱟᱠᱟᱱᱟ᱾ ᱫᱚᱞ ᱨᱮᱱ ᱡᱟᱦᱟᱸ ᱚᱫᱷᱤᱱᱟᱭᱚᱠ ᱠᱤᱱ ᱛᱟᱦᱮᱱᱟ ᱩᱱᱠᱤᱥᱟᱶ ᱨᱚᱯᱚᱲ ᱠᱟᱛᱮᱜ ᱜᱮ ᱠᱷᱤᱞᱟᱹᱴ ᱢᱟᱴ ᱨᱮᱱᱟᱜ ᱫᱟᱭᱤᱛᱛᱚ ᱦᱟᱛᱟᱣ ᱠᱟᱛᱮᱜ ᱠᱷᱤᱞᱟᱹᱰᱤᱭᱟᱹ ᱠᱚᱣᱟ ᱜᱟᱛᱮᱭ ᱯᱚᱨᱤᱪᱟᱞᱚᱱᱟ ᱵᱟᱲᱟᱭᱟ᱾ ᱟᱨ ᱚᱱᱟᱠᱚ ᱵᱟᱵᱚᱫ ᱧᱮᱞ ᱩᱨᱩᱢ ᱞᱟᱹᱜᱤᱫ ᱜᱮ ᱵᱟᱨ ᱯᱚᱠᱠᱷᱚ ᱠᱷᱚᱱ ᱢᱤᱫ ᱨᱮᱯᱷᱟᱨᱤ ᱫᱚᱭ ᱛᱟᱦᱮᱱᱟ᱾ 
ᱫᱟᱭᱤᱛᱛᱚ ᱯᱟᱞᱚᱱ
ᱡᱟᱦᱟᱱ ᱠᱷᱤᱞᱟᱹᱴ ᱨᱮᱜᱮ ᱨᱮᱯᱷᱟᱨᱤ ᱜᱮ ᱯᱚᱨᱫᱷᱟᱱ ᱦᱤᱥᱟᱹᱵᱽ ᱛᱮᱠᱚ ᱢᱟᱱᱟᱣ ᱵᱟᱨᱟᱣ ᱟᱹᱜᱩᱭᱫᱤ ᱠᱟᱱᱟ᱾ ᱠᱷᱤᱞᱟᱹᱴ ᱨᱮᱱᱟᱜ ᱥᱚᱴᱷᱤᱠ ᱱᱤᱭᱚᱢ ᱠᱟᱱᱩᱱ ᱞᱟᱹᱭ ᱟᱨ ᱩᱫᱩᱜ ᱦᱚᱛᱮᱛᱮ ᱠᱷᱤᱞᱟᱹᱰᱤᱭᱟᱹ ᱠᱚᱣᱟᱜ ᱨᱟᱹᱥᱠᱟᱹ ᱢᱚᱱ ᱛᱮᱭ ᱠᱷᱤᱞᱟᱹᱴ ᱚᱪᱩ ᱠᱥᱛᱮᱜ ᱢᱤᱫ ᱥᱟᱯᱟ ᱠᱷᱤᱞᱟᱹᱴ ᱮᱢ ᱜᱮ ᱢᱤᱫ ᱨᱮᱯᱷᱟᱨᱤ ᱭᱟᱜ ᱢᱟᱨᱟᱝ ᱠᱟᱹᱢᱤ ᱫᱚ᱾ ᱟᱭᱟᱜ ᱦᱩᱨᱥᱤᱞ ᱥᱟᱰᱮ ᱦᱚᱛᱮ ᱡᱮᱢᱚᱱ ᱠᱷᱤᱞᱟᱹᱴ ᱥᱟᱹᱨᱫᱤᱜᱼᱟ, ᱚᱱᱠᱟᱜᱮ ᱟᱭᱟᱜ ᱦᱩᱨᱥᱤᱞ ᱨᱮᱱᱟᱜ ᱥᱟᱰᱮ ᱠᱟᱛᱮᱜ ᱜᱮ ᱥᱵᱟᱨ ᱠᱷᱤᱞᱟᱹᱴ ᱦᱚᱸ ᱢᱩᱪᱟᱹᱫᱚᱜᱼᱟ᱾ ᱡᱷᱚᱛᱚ ᱨᱮᱯᱷᱟᱨᱤ ᱠᱚᱜᱮ ᱠᱷᱤᱞᱟᱹᱴ ᱨᱮᱱᱟᱜ ᱮᱢᱟᱱ ᱛᱮᱭᱟᱜ ᱥᱚᱴᱷᱤᱠ ᱱᱤᱭᱚᱢ ᱠᱟᱱᱩᱱ ᱵᱟᱰᱟᱭ ᱞᱟᱹᱜᱤᱫ ᱛᱮ ᱚᱱᱟ ᱪᱤᱫ ᱨᱮᱱᱟᱜ ᱢᱤᱫ ᱯᱚᱨᱥᱤᱠᱷᱚᱱ ᱟᱹᱰᱤ ᱜᱮ ᱡᱟᱹᱲᱩᱲ ᱠᱟᱱ ᱛᱟᱠᱚᱣᱟ᱾
ᱥᱮᱫᱟᱜ ᱥᱮ, ᱢᱚᱡᱽ ᱠᱷᱤᱞᱟᱹᱴ ᱩᱫᱩᱜ ᱨᱮ ᱡᱮᱢᱚᱱ ᱥᱟᱨᱦᱟᱣ ᱮᱭ ᱦᱟᱞᱟᱝ ᱡᱚᱝᱼᱟᱸ, ᱚᱝᱠᱟᱜᱮ ᱠᱷᱤᱞᱟᱹᱴ ᱯᱚᱨᱤᱪᱟᱞᱚᱱᱟ ᱨᱮᱭ ᱵᱷᱩᱞ ᱵᱟᱹᱲᱤᱡᱽ ᱞᱮᱠᱟᱱ ᱟᱨᱦᱚᱸ ᱡᱟᱹᱥᱛᱤ ᱛᱮ ᱫᱩᱨᱱᱟᱢ ᱥᱚᱢᱟᱞᱚᱪᱚᱱᱟ ᱨᱮᱭ ᱛᱟᱦᱮᱱᱟ᱾
ᱯᱷᱩᱴᱵᱚᱞ
ᱵᱟᱨᱦᱮ ᱡᱚᱱᱚᱲ